ईद मिलादुन्नबी पर रैली, सजाई मस्जिद
जिलेभर में गुरुवार को ईद मिलादुन्नबी का पर्व धूमधाम से मनाया गया। पर्व के मौके पर मुस्लिम समाज की ओर से कई तरह के आयोजन किए गए। पर्व पर मस्जिदों और दरगाह परिसरों को आकर्षक रोशनी से सजाया गया। घरों पर भी रोशनी की गई।
कोमाखान, झलप, तेंदूकोना, खल्लारी सहित कस्बों में भी धूमधाम से त्यौहार मनाया गया। विधायक डाॅ. विमल चोपड़ा व नगर पालिका अध्यक्ष पवन पटेल ने ईद पर निकले जुलूस का बरौंड़ा चौक पर स्वागत किया। इस अवसर पर सभापति देवीचंद राठी, महेंद्र जैन, पार्षद शोभा शर्मा, मोहन साहू, पवन साहू आदि उपस्थित थे।
धूमधाम से मनी ईद
सराईपाली| नगर में मुस्लिम समाज की ओर से गुरुवार को ईद मिलादुन्नबी के अवसर पर जुलूस निकालकर ईदगाह में नमाज अदा की गई। जुलूस मस्जिद से होकर मील पत्थर चौक, इस्लाम मोहल्ला, मंडी गली, बाजारपारा, सब्जी मंडी, पदमपुर रोड, उड़ियापारा से होकर मेन रोड होते हुए ईदगाह पहुंचा। इस दौरान जगह-जगह जुलूस का विभिन्न समाज के लोगों ने स्वागत किया। जुलूस में बड़ी संख्या में समाज के लोग शामिल हुए। नमाज के बाद अमन-चैन की दुआ मांगी गई। जुलूस के मस्जिद पहुंचने पर परचम कुशाई की गई।
पैगम्बर साहब के जन्मदिन पर अकीदत के साथ निकला जुलूस
बागबाहरा| ईद मिलादुन्नबी के मौके पर गुरुवार को मुस्लिम समाज की ओर से नगर में जुलूस निकाला गया। जुलूस का अन्य समाज के लोगों ने स्वागत किया। वहीं जुलूस के दौरान मुख्य मार्ग पर जलपान आदि की व्यवस्था भी की गई। जुलूस में बड़ी संख्या में मुस्लिम समाज के सदस्य शामिल हुए।
bho_Deva hin_Deva awa_Deva bho_Deva hin_Deva hin_Deva hin_Deva